نوجوانوں کے امور اور کھیل کود کی وزارت
امپھال میں وائی اے ایس وزرا کا دوروزہ چنتن شیور اختتام پذیر
ریاستیں میک ان انڈیا کو ایک عالمی اسپورٹس ہاؤس بنانے کی حمایت کی ضرور ت ہے: وائی اے ایس وزیر انوراگ ٹھاکر کا بیان
کھیلوں کے مرکزی وزیر جناب انوراگ سنگھ ٹھاکر نے منگل کو میک ان انڈیا کو کھیلوں کاایک مرکز بنانے کےلئے ریاستوں کے تعاون اور حمایت کی ضرورت پر زور دیا ہے ۔ انہوں نے یہ بات ریاستوں اور مرکز کے زیر انتظام علاقوں کےنوجوانوں کے امور اور کھیلوں کے وزرا کے دوروزہ چنتن شیور میں اپنے اختتامی بیان میں کہیں ۔
دوروزہ کانفرنس میں ملک بھر کی ریاستوں اورمرکز کےزیر انتظام علاقوں کے وائی اے ایس وزرا نے شرکت کی اوریہ پیر کو شروع ہوئی تھی جو امپھال کے سٹی کنوینشن سنٹر میں اختتام پذیر ہوگئی۔
کانفرنس پیر کو وزیراعظم جناب نریندر مودی کے ورچوئل خطاب کے ساتھ شروع ہوئی تھی ۔
مرکزی وزیر نے کہا کہ آپ کو اپنا قیمتی وقت نکال کر یہاں آئے ہیں اور اس دوروزہ کانفرنس کے نتائج بھارت میں کھیلوں کو فروغ دینے میں زبردست مددگار ثابت ہوں گے۔ انہوں نے کہاکہ کھیلوں کا ایک عالمی پاور ہاؤس بننے کی کوشش کررہا ہے اوراس مقصد کو حاصل کرنے کے لئے ہر ریاست اورمرکز کے زیر انتظام علاقے کی حمایت اور تعاون کی ضرورت ہے۔ انہوں نے اس بات کو بھی دہرایا کہ ملک کے کھیلوں کی ترقی کاانحصار اورریاستوں اورمرکز کےزیر انتظام علاقوں پر ہے۔ اس بات کو زور دیتے ہوئے کہ کھیل کود ایک ریاستی موضوع ہے اور کھیلوں کی ترقی کی ذمہ داری ریاستوں اور مرکزکے زیر انتظام علاقوں کی حکومتوں پر عائد ہوتی ہے ۔
انہوں نے کہاکہ بہت سی ریاستوں نے بین الاقوامی سطح کے کھلاڑی تیار کرکے کھیل کے شعبے میں دلچسپی دکھائی ہے اور دیگر ریاستیں بھی کھیلوں کے فروغ کے لئے اقدامات کرسکتی ہیں۔
جناب ٹھاکر نے کہا کہ یہ ریاستیں کھیل کے شعبے میں ریاستوں کی طرف سے اپنائے گئے ماڈیولس اپنا سکتی ہیں ۔ انہوں نے کہاکہ اس کانفرنس نے یہاں ایک موقع فراہم کیا ہے تاکہ ان ماڈیولس کو مشترک کیا جاسکے۔
مرکزی حکومت اس سلسلے میں ریاستی کوششوں کو آگے بڑھا رہی ہے۔ نوجوانوں کے امور اورکھیلوں کی مرکزی وزارت نے ملک میں کھیلوں کو فروغ دینے کے لئے بہت سی اسکیمیں وضع کی ہیں ۔ انہوں نے زور دیتے ہوئے کہاکہ ریاستوں کو چاہئے کہ وہ ان اسکیموں سے فائدے حاصل کرے۔ مرکزی وزیر نے کہا کہ قومی اسپورٹس یونیورسٹی کھیلوں، سائنس، کھیل ٹکنالوجی اور اسپورٹس منجمنٹ کے مختلف پہلوؤں پر بین الاقوامی اسپورٹس اداروں کے ساتھ تعاون کررہی ہے۔
نیشنل اسپورٹس یونیورسٹی  ا یک مخصوص یونیورسٹی کے طور پر قائم کی گئی تھی تاکہ کھیلوں سے متعلق سائسز اسپورٹس ٹکنالوجی، اسپورٹس منجمنٹ، اسپورٹس کوچنگ کے مختلف شعبوں میں اسپورٹس سے متعلق تعلیم کو فروغ دیا جاسکے، انہوں نے کہاکہ اس کے علاوہ بہترین بین الاقوامی طور طریقے اپناکر مخصوص مختلف کھیلوں کےلئے قومی تربیتی سینٹر کے طور پر بھی یہ نیشنل اسپورٹس یونیورسٹی کام کررہی ہے ۔
انہوں نے کہا کہ این ایس یو فزیکل ایجوکیشن میں تربیت فراہم کرنے کے لئے ایڈوانس مطالعے کے لئے ایک اعلی ادارے کے طور پر بھی مصروف عمل ہے۔
اس سے قبل وائی اے ایس کے مرکزی وزیر نے ریاستوں اورمرکز کے زیر انتظام علاقوں کے نوجوانوں کے اموراورکھیلوں کے وزرا کا دوروزہ چنتن شور کاافتتاح کیا جو وزیراعظم جناب نریندر مودی کے ورچوئل خطاب کے ساتھ پیر کے روز امپھال میں شروع ہوا تھا ۔
پنجاب کے وائی اے ایس کے وزیر جناب گرمیت سنگھ میت ہیئر، آسام کے وائی اے ایس کے وزیر ومل بروا، سکم کے وائی اے ایس کے وزیر جناب کنگا نیما لیپچا اور بھارت سرکار کی کھیلوں کی سکریٹری محترمہ سجاتا چترویدی نے بھی امپھال کے سٹی کنوینشن سینٹر میں منعقد کانفرنس کے افتتاحی اجلاس میں موجود تھیں ۔
کانفرنس کے آخری دن کے تکنیکی اجلاس میں مختلف وفود نے کھیلوں میں حکمرانی اور وسائل سے متعلق افراد کی طرف سے پیش کئے گئے موضوع پر مقالوں کے ساتھ کھیلوں کے سیکٹر میں مختلف شراکت داروں کے درمیان بہتر رابطے اور کھیلوں کی حکمرانی میں مختلف امور اور چیلنجز پر تبادلہ خیال کیا ۔
انڈین اولمپک ایسوسی ایشن، آل انڈیا فٹبال فیڈریشن ، انڈین رگبی فٹبال یونین کے حکام ، کیرالہ اورہریانہ کے متعلقہ افسران کھیلوں میں حکمرانی میں درپیش چیلنجز ، دیگر مسائل اور بہت سے موضوعات کے وسائل سے متعلق افراد تھے ۔
وائی اے ایس کی وزارت کے سکریٹری کی جانب سے اس کانفرنس میں شرکت کی گئی۔
اس کے بعد ایک کھلا مذاکرہ ہوا جس میں مختلف ریاستوں کے وائی اے ایس کے وزرا نے اپنی رائے اورتجاویز مشترک کیں۔
اس سے قبل صبح میں وائی اے ایس اور اطلاعات و نشریات کے مرکزی وزیرجناب انوراگ سنگھ ٹھاکر نے افسروں کے ساتھ ایک جائزہ میٹنگ کی اور امپھال کے نوا میں کوتروک میں نیشنل اسپورٹس یونیورسٹی کے مستقل کیمپس کی تعمیر کامعائنہ کیا ۔ مرکزی وزیر اور و ائی اے ایس کے حکام کو مستقل کیمپس کی تعمیر کے سلسلے میں ایجنسیوں کے حکام کی طرف سے جانکاری فراہم کی گئی۔ جناب ٹھاکر نے مذکورہ پروجیکٹ کی بروقت تکمیل کےلئے افسروں کو مشورہ بھی دیا۔
مکانات اور شہری امور کی مرکزی وزارت کے تحت سینٹرل پبلک سیکٹر انٹرپرائز ، این بی سی سی ، انڈیا لمیٹڈ اس پروجیکٹ کی ورکنگ ایجنسی ہے۔
مرکز نے 15-2014 کے مرکزی بجٹ میں 100 کروڑ روپئے مختص کرنے کے ساتھ 2014 میں کھیلوں کی قومی یونیورسٹی کے قیام کو منظوری دی تھی۔ 16 مارچ 2018 کو وزیراعظم جناب نریندر مودی کی جانب سے اس کی تعمیر کےلئے سنگ بنیاد رکھا گیا تھا ۔